CELEX: 
Language: et
Date: 2021-06-17 00:00:00
Title: KOMISJONI DELEGEERITUD MÄÄRUS (EL) …/…, millega muudetakse Euroopa Parlamendi ja nõukogu direktiivi 2003/87/EÜ seoses Ühendkuningriigist saabuvate lendude väljajätmisega liidu heitkogustega kauplemise süsteemist

SELETUSKIRI
            
            
               1.DELEGEERITUD ÕIGUSAKTI TAUST
            
            
               Liidu heitkogustega kauplemise süsteem (ELi HKS) hõlmab Euroopa Majanduspiirkonna (EMP) lennuväljadelt väljuvaid lende ning samuti direktiivi 2003/87/EÜ artikli 25a kohaselt kolmandatest riikidest saabuvaid lende. Artikliga 25a antakse komisjonile rakendamisvolitused, et näha ette lendude väljaarvamine I lisas loetletud lennutegevuste seast, tagamaks parim vastastikune toime liidu süsteemi ja kolmandate riikide meetmete vahel lendude kliimamuutuste mõju vähendamiseks. Kuigi 2008. aastal eeldati, et kolmandate riikide meetmed peaksid olema samaväärsed,
                  1
                ei korratud direktiivi 2003/87/EÜ hilisemates muudatustes seda ootuste taset
                  2
                ning ELi HKSi kohaldamisala piirdub praegu kuni 2023. aasta lõpuni EMP-siseste lendudega, välja arvatud juhul, kui on sõlmitud leping
                  3
               . 
            
            
               Euroopa Liit ning Suurbritannia ja Põhja-Iiri Ühendkuningriik jõudsid kokkuleppele 2020. aasta detsembris
                  4
               . Ühelt poolt Euroopa Liidu ja Euroopa Aatomienergiaühenduse ning teiselt poolt Suurbritannia ja Põhja-Iiri Ühendkuningriigi vahelise kaubandus- ja koostöölepingu (edaspidi „leping“) sõlmimise kiitis liit heaks nõukogu otsuse (EL) 2021/689
                  5
                alusel. Lepingus on sätestatud, et liidu CO2 heite maksustamise süsteem hõlmab Euroopa Majanduspiirkonnast Ühendkuningriiki väljuvaid lende
                  6
               . Lisaks esitas EL 2020. aasta detsembris Pariisi kokkuleppe kohase riiklikult kindlaksmääratud panuse vähendada 2030. aastaks kogu majandust hõlmavaid heitkoguseid vähemalt 55 % võrreldes 1990. aasta tasemega
                  7
               . Selles kohustuses sisaldub tsiviillennundus, mille arvutamisel võetakse arvesse ELis algavate väljuvate lendude heitkoguseid, mis on kooskõlas väljuvate lendude jätkuva reguleerimisega ja käesolevas määruses sätestatud sissetulevate lendude erandiga. 
            
            
               Direktiivi 2003/87/EÜ kohaldatakse olenemata lennuettevõtja riikkondsusest ja põhimõtteliselt – kui artikli 28a lõikest 1 ei tulene teisiti seoses väljaspool EMPd asuvate riikide lennuväljadele suunduvate ja sealt väljuvate lendude heitega kuni 31. detsembrini 2023, kui artikli 28a lõikest 7 ja artiklis 28b osutatud läbivaatamisest ei tulene teisiti – hõlmab see lende, mis väljuvad liikmesriigi territooriumil asuvast lennuväljast või saabuvad sinna. Lennuliinidel tegutsevate õhusõiduki käitajate võrdne kohtlemine on konkurentsimoonutuste vältimiseks väga oluline. Euroopa Liidu ja Ühendkuningriigi vahelise lepinguga säilitatakse õhusõidukite käitajate võrdne kohtlemine liinidel, kusjuures EL reguleerib Ühendkuningriiki suunduvaid väljuvaid lende
                  8
                ja Ühendkuningriik vastutab Ühendkuningriigist EMPsse suunduvate lendude CO2 heite maksustamise süsteemi eest
                  9
               . 
            
            
               Kooskõlas lepinguga tehakse käesoleva määrusega ELi HKSist erand lendudele Ühendkuningriigi lennuväljadelt EMP lennuväljadele. 
            
            
               Sama lähenemisviisi kasutati siis, kui 2015. aasta detsembris sõlmiti Euroopa Liidu ja Šveitsi vaheline kasvuhoonegaaside heitkogustega kauplemise süsteemide sidumise leping, mis allkirjastati 23. novembril 2017 (edaspidi „Šveitsi sidumisleping“)
                  10
               . Šveitsi sidumislepinguga säilitatakse lennuliinidel tegutsevate õhusõiduki käitajate võrdne kohtlemine, kusjuures EL reguleerib Šveitsi suunduvaid lende ja Šveits vastutab Šveitsist EMPsse suunduvate lendude eest. Kooskõlas Šveitsi sidumislepinguga on komisjon vastu võtnud delegeeritud õigusakti seoses Šveitsist saabuvate lendude väljaarvamisega ELi HKSist alates 1. jaanuarist 2020
                  11
               . 
            
            
               Mis puutub keskkonnamõjusse, siis on EMP ja Ühendkuningriigi vaheliste CO2 heite maksustamisega hõlmatud lendudest tulenev täiendav süsinikdioksiidi (CO2) heide 2019. aasta taseme põhjal ligikaudu 17,5 miljonit tonni, mis jaguneb võrdselt saabuvate ja väljuvate lendude vahel. 
            
            
               Direktiivi 2003/87/EÜ I lisa muudetakse, et muuta selle kohaldamisala seoses Ühendkuningriigist saabuvate lendudega.
            
            
               2.ÕIGUSAKTI VASTUVÕTMISELE EELNENUD KONSULTEERIMINE
            
            
               Kliimamuutuste eksperdirühma raames toimus 12. märtsil 2021 kohtumine, kus osalesid liikmesriikide esindajad. Eksperdirühma tähelepanekuid võeti delegeeritud õigusakti eelnõu ettevalmistamisel arvesse. Lisaks koguti tagasisidet delegeeritud määruse teksti kohta parema õigusloome portaali kaudu nelja nädala jooksul alates 19. aprillist kuni 17. maini 2021. Saadi kaks vastust (üks kodanikult ja teine ettevõtjate ühenduselt). Võttes arvesse kodaniku tagasisidet, muudeti teksti, et võtta kasutusele sooneutraalsem sõnastus. Ettevõtjate ühenduse esitatud märkused läksid käesoleva delegeeritud õigusakti reguleerimisesemest kaugemale ning neid võetakse vajaduse korral kõnealuses kontekstis arvesse. Pärast delegeeritud määruse vastuvõtmist analüüsivad Euroopa Parlament ja nõukogu seda kahe kuu jooksul.
            
            
               3.DELEGEERITUD ÕIGUSAKTI ÕIGUSLIK KÜLG
            
            
               Määrust peetakse asjakohaseks õigusaktiks ning artikli 25a kohaselt vastu võetud delegeeritud määrusega tehakse järgmist.
            
            
               Artikkel 1
            
            
               Selle artikliga muudetakse direktiivi 2003/87/EÜ I lisa, et vabastada õhusõidukite käitajad kohustusest tagastada Ühendkuningriigi lennuväljadelt EMP lennuväljadele saabuvate lendude saastekvoodid. Kooskõlas määrusega (EL) 2017/2392 nende saabuvate lendude kohta saastekvoote ei eraldata.
            
            
               Artikliga säilitatakse õhusõidukite käitajate ELi HKSiga hõlmatuse stabiilsus, selgitades, et Ühendkuningriigist saabuvate lendude väljajätmine ELi HKSi kohaldamisalast ei mõjuta piirnorme sisaldavaid sätteid.
            
            
               KOMISJONI DELEGEERITUD MÄÄRUS (EL) …/…,
            
            
               17.6.2021,
            
            
               millega muudetakse Euroopa Parlamendi ja nõukogu direktiivi 2003/87/EÜ seoses Ühendkuningriigist saabuvate lendude väljajätmisega liidu heitkogustega kauplemise süsteemist
            
         
         
            
               (EMPs kohaldatav tekst)
            
            
               EUROOPA KOMISJON,
            
            
               võttes arvesse Euroopa Liidu toimimise lepingut,
            
            
               võttes arvesse Euroopa Parlamendi ja nõukogu 13. oktoobri 2003. aasta direktiivi 2003/87/EÜ, millega luuakse liidus kasvuhoonegaaside lubatud heitkoguse ühikutega kauplemise süsteem ja muudetakse nõukogu direktiivi 96/61/EÜ,
                  12
                eriti selle artikli 25 a lõike 1 teist lõiku,
            
            
               ning arvestades järgmist:
            
            
               (1)Direktiivi 2003/87/EÜ artikliga 25a on komisjonile antud õigus võtta vastu sätted, millega jäetakse kolmandast riigist saabuvad lennud liidu heitkogustega kauplemise süsteemist (edaspidi „ELi HKS“) välja. Sellised sätted peaksid tagama parima vastastikuse toime ELi HKSi ja kolmanda riigi meetmete vahel, et vähendada lennunduse mõju kliimamuutustele.
            
            
               (2)Liit ning Suurbritannia ja Põhja-Iiri Ühendkuningriik sõlmisid lepingu 2020. aasta detsembris
                  13
               . Ühelt poolt Euroopa Liidu ja Euroopa Aatomienergiaühenduse ning teiselt poolt Suurbritannia ja Põhja-Iiri Ühendkuningriigi vahelise kaubandus- ja koostöölepingu (edaspidi „leping“) allkirjastas liit nõukogu otsuse (EL) 2020/2252
                  14
                alusel ja kiitis liit heaks nõukogu otsuse (EL) 2021/689
                  15
                alusel. Lepingut kohaldati ajutiselt kuni selle jõustumiseni 1. mail 2021
                  16
               . Lepingus on sätestatud, et igal lepinguosalisel peab olema tõhus süsinikdioksiidi heite maksustamise süsteem, mis hõlmab lennundust, ning et Euroopa Majanduspiirkonna (EMP) territooriumil asuvatelt lennuväljadelt Ühendkuningriigis asuvatele lennuväljadele suunduvaid lende reguleeritakse ELi HKSiga. Direktiivi 2003/87/EÜ artikli 28a lõike 7 kohaselt kohaldatakse direktiivi 2003/87/EÜ artikli 28a lõikes 1 sätestatud erandit, mille kohaselt liikmesriigid peaksid arvesse võtma kõnealuse direktiivi nõudeid seoses väljaspool EMPd asuvate riikide lennuväljadele suunduvate ja sealt väljuvate teatavate lendude heitkogustega, üksnes kooskõlas lepingu tingimustega. 
            
            
               (3)Seepärast on vaja muuta direktiivi 2003/87/EÜ, et jätta ELi HKSist välja lennud Ühendkuningriigis asuvatelt lennuväljadelt EMPs asuvatele lennuväljadele. Selleks et säilitada stabiilsus õhusõidukite käitajate ELi HKSi kuuluvuse osas, ei tohiks Ühendkuningriigi territooriumil asuvatelt lennuväljadelt EMPs asuvatele lennuväljadele sooritatavate lendude väljajätmine mõjutada sätteid, millega jäetakse teatavad lennutegevused ELi HKSist välja, võttes aluseks käitaja kohta kindlaks määratud lendude arvu või heitkoguste piirmäärasid.
            
            
               (4)Seepärast tuleks direktiivi 2003/87/EÜ vastavalt muuta.
            
            
               (5)Kuna lepingut kohaldati ajutiselt alates 1. jaanuarist 2021, tuleks käesolevat määrust kohaldada alates sellest kuupäevast tekkivate heitkoguste suhtes,
            
            
               ON VASTU VÕTNUD KÄESOLEVA MÄÄRUSE:
            
            
               Artikkel 1
            
            
               Direktiivi 2003/87/EÜ I lisa tabeli veeru „Tegevusalad“ kande „Lennundus“ teist lõiku muudetakse järgmiselt:
            
            
               (1) punkti j teine lõike asendatakse järgmisega: 
            
            
               „Punktides l ja m osutatud lende, mis sooritatakse eranditult liikmesriikide lähetuses viibivate valitsevate monarhide ja nende lähimate pereliikmete, riigipeade, valitsusjuhtide ja valitsuse ministrite transpordi eesmärgil, ei tohi käesoleva punkti alusel välja jätta;“
            
            
               (2)punkt k asendatakse järgmisega:
            
            
               „k)
                     1. jaanuarist 2013 kuni 31. detsembrini 2030 lende, mis kuuluksid tegevusala alla vaid käesoleva punkti osas ja mida sooritab muu kui kommertslende käitav õhusõidukikäitaja, kelle lendude iga-aastane koguheide on alla 1 000 tonni CO2 (sh punktides l ja m osutatud lendude tekitatud heitkogused);“
            
            
               (3)lisatakse punkt m:
            
            
               „m)
                     lennud Ühendkuningriigis asuvatelt lennuväljadelt EMPs asuvatele lennuväljadele.“
            
            
               Artikkel 2
            
         
         
            
               Käesolev määrus jõustub järgmisel päeval pärast selle avaldamist Euroopa Liidu Teatajas.
            
            
               Seda kohaldatakse alates 1. jaanuarist 2021. 
            
            
            
            
            
               Käesolev määrus on tervikuna siduv ja vahetult kohaldatav kõikides liikmesriikides. 
            
            
               Brüssel, 17.6.2021
            
            
               
                     Komisjoni nimel
               
               
                     president
                     Ursula VON DER LEYEN
               
            
         
         
            
                  
                     (1)
                  
                        Sõna „samaväärne“ ei esine direktiivi 2003/87/EÜ regulatiivosas, kuid esineb direktiivi 2008/101/EÜ põhjenduses 17.
               
               
                  
                     (2)
                  
                        Vt näiteks Euroopa Parlamendi ja nõukogu 16. aprilli 2014. aasta määruse (EL) nr 421/2014 põhjendus 6.
               
               
                  
                     (3)
                  
                        Euroopa Parlamendi ja nõukogu 13. detsembri 2017. aasta määrus (EL) 2017/2392, millega muudetakse direktiivi 2003/87/EÜ, et jätkata kehtivate piirangute kohaldamist lennutegevuse ulatuse suhtes ja teha ettevalmistusi ülemaailmse turupõhise meetme rakendamiseks alates 2021. aastast (ELT L 350, 29.12.2017, lk 7).
               
               
                  
                     (4)
                  
                        Nõukogu 29. detsembri 2020. aasta otsus (EL) 2020/2252 ühelt poolt Euroopa Liidu ja Euroopa Aatomienergiaühenduse ning teiselt poolt Suurbritannia ja Põhja-Iiri Ühendkuningriigi vahelise kaubandus- ja koostöölepingu ja Euroopa Liidu ning Suurbritannia ja Põhja-Iiri Ühendkuningriigi vahelise salastatud teabe vahetamise ja kaitse julgeolekukorda käsitleva lepingu liidu nimel allkirjastamise ja nende ajutise kohaldamise kohta, (ELT L 444, 31.12.2020, lk 2). 
               
               
                  
                     (5)
                  
                        Nõukogu 29. aprilli 2021. aasta otsus (EL) 2021/689 ühelt poolt Euroopa Liidu ja Euroopa Aatomienergiaühenduse ning teiselt poolt Suurbritannia ja Põhja-Iiri Ühendkuningriigi vahelise kaubandus- ja koostöölepingu ja Euroopa Liidu ning Suurbritannia ja Põhja-Iiri Ühendkuningriigi vahelise salastatud teabe vahetamise ja kaitse julgeolekukorda käsitleva lepingu liidu nimel sõlmimise kohta, (ELT L 149, 30.04.2021, lk 2).
               
               
                  
                     (6)
                  
                        Ühelt poolt Euroopa Liidu ja Euroopa Aatomienergiaühenduse ning teiselt poolt Suurbritannia ja Põhja-Iiri Ühendkuningriigi vahelise kaubandus- ja koostöölepingu (ELT L 149, 30.4.2021, lk 10) artikkel 392. 
               
               
                  
                     (7)
                  
                        
                  https://www4.unfccc.int/sites/ndcstaging/PublishedDocuments/European%20Union%20First/EU_NDC_Submission_December%202020.pdf
                   
               
               
                  
                     (8)
                  
                        Seda lähenemisviisi on peetud otstarbekaks viisiks, kuidas lahendada ühiste, kuid diferentseeritud kohustuste ja võimaluste küsimust, mis on olnud ÜRO kliimamuutuste raamkonventsiooni kontekstis pikaajaline probleem. Vt nt 
                  http://papers.ssrn.com/sol3/papers.cfm?abstract_id=1952554
                  .
               
               
                  
                     (9)
                  
                        
                  https://www.legislation.gov.uk/uksi/2020/1265/contents/made
                  . 
               
               
                  
                     (10)
                  
                        Euroopa Liidu ja Šveitsi Konföderatsiooni vaheline kasvuhoonegaaside heitkogustega kauplemise süsteemide sidumise leping (ELT L 322, 7.12.2017, lk 3).
               
               
                  
                     (11)
                  
                        Otsus C(2020)3107, vt 
                  https://ec.europa.eu/transparency/regdoc/rep/3/2020/EN/C-2020-3107-F1-EN-MAIN-PART-1.PDF
                   
               
               
                  
                     (12)
                  
                        ELT L 275, 25.10.2003, lk 32.
               
               
                  
                     (13)
                  
                        Ühelt poolt Euroopa Liidu ja Euroopa Aatomienergiaühenduse ning teiselt poolt Suurbritannia ja Põhja-Iiri Ühendkuningriigi vaheline kaubandus- ja koostööleping (ELT L 444, 31.12.2020, lk 14). 
               
               
                  
                     (14)
                  
                        Nõukogu 29. detsembri 2020. aasta otsus (EL) 2020/2252 ühelt poolt Euroopa Liidu ja Euroopa Aatomienergiaühenduse ning teiselt poolt Suurbritannia ja Põhja-Iiri Ühendkuningriigi vahelise kaubandus- ja koostöölepingu ja Euroopa Liidu ning Suurbritannia ja Põhja-Iiri Ühendkuningriigi vahelise salastatud teabe vahetamise ja kaitse julgeolekukorda käsitleva lepingu liidu nimel allkirjastamise ja nende ajutise kohaldamise kohta, (ELT L 444, 31.12.2020, lk 2).
               
               
                  
                     (15)
                  
                        Nõukogu 29. aprilli 2021. aasta otsus (EL) 2021/689 ühelt poolt Euroopa Liidu ja Euroopa Aatomienergiaühenduse ning teiselt poolt Suurbritannia ja Põhja-Iiri Ühendkuningriigi vahelise kaubandus- ja koostöölepingu ja Euroopa Liidu ning Suurbritannia ja Põhja-Iiri Ühendkuningriigi vahelise salastatud teabe vahetamise ja kaitse julgeolekukorda käsitleva lepingu liidu nimel sõlmimise kohta, (ELT L 149, 30.04.2021, lk 2).
               
               
                  
                     (16)
                  
                        Teade ühelt poolt Euroopa Liidu ja Euroopa Aatomienergiaühenduse ning teiselt poolt Suurbritannia ja Põhja-Iiri Ühendkuningriigi vahelise kaubandus- ja koostöölepingu ning Euroopa Liidu ning Suurbritannia ja Põhja-Iiri Ühendkuningriigi vahelise salastatud teabe vahetamise ja kaitse julgeolekukorda käsitleva lepingu jõustumise kohta (ELT L 149, 30.4.2021, lk 2560).